ธปท.ขายพันธบัตร 3.5 หมื่นล้านบาท
ธปท.ออกพันธบัตร 3.5 หมื่นล้านบาทดูดสภาพคล่องในระบบ เปิดประมูล 8 ธ.ค.นี้
29 ต.ค. 2565

ธปท.ออกพันธบัตร 3.5 หมื่นล้านบาทดูดสภาพคล่องในระบบ เปิดประมูล 8 ธ.ค.นี้
วันที่ 7ธ.ค. น.ส.วชิรา อารมณ์ดี ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ได้ออกประกาศแผนการประมูลขายพันธบัตรธนาคารแห่งประเทศไทย อายุไม่เกิน 15 วัน ประจำเดือนธ.ค. 2559 โดยธปท.เตรียมจะเปิดประมูลขายพันธบัตรรุ่น พ.49/14/59 วงเงิน 3.5 หมื่นล้านบาท ในวันที่ 8 ธ.ค.นี้ โดยพันธบัตรดังกล่าวมีอายุ 14 วัน มีกำหนดชำระเงินในวันที่ 13 ธ.ค. และครบกำหนดอายุในวันที่ 27 ธ.ค. ปีนี้
ทั้งนี้ การออกประมูลขายพันธบัตรของธปท.เป็นการดำเนินงานปกติของธนาคารกลาง เพื่อให้ เป็นการดูดสภาพคล่องในระบบเศรษฐกิจเข้ามาเก็บไว้ที่ธปท.แล้วให้ผู้ประมูลซื้อที่เป็นสถาบันการเงินถือพันธบัตรไว้แทนนั้น เพื่อดูแลให้สภาพคล่องอยู่ในระดับที่เหมาะสม และสอดคล้องกับระดับอัตราดอกเบี้ยนโยบายที่อยู่ระดับต่ำ 1.5%